cyanic-selkie/wikianc huggingface dataset:
Μάχη των Αρδεννών
Οι επιπτώσεις
left|thumb|250px|Το μεγάλο Αμερικανικό μνημείο λίγο έξω από την Αρλόν, στο Μαρντασσόν. Σε κάτοψη έχει σχημα μεγάλου άστρου στηριγμένου σε κολώνες όπου αναγράφονται τα ονόματα των νεκρών απ' τη Μάχη των Αρδεννών και στο άνω μέρος τα ονόματα των Πολιτειών της Αμερικής από τις οποίες προήλθαν.
Οι συνολικές αμερικανικές απώλειες έφτασαν τις 80.000 νεκρούς και ήταν οι χειρότερες στην ιστορία τους σε μια και μόνο επιχείρηση. Οι Βρετανοί είχαν μόνο 1400. Οι Γερμανοί έχασαν, σε ανθρώπινο υλικό, μεταξύ 60.000 ως και 100.000 μάχιμους άνδρες και σχεδόν όλο τον αξιόλογο οπλισμό τους. Αυτό σήμαινε ότι η Γερμανία είχε πλέον χάσει τη δυνατότητα όχι μόνον επιθετικών επιχειρήσεων μεγάλης κλίμακας, αλλά και την, ακόμη σημαντικότερη, δυνατότητα προάσπισης αυτού τούτου του εδάφους της.
right|thumb|250px|Το μεγάλο Αμερικανικό μνημείο λίγο έξω απ την Αρλόν, στο Μαρντασσόν. Φωτογραφία από το έδαφος
Σχεδόν παράλληλα, στις 12 Ιανουαρίου, οι Ρώσοι περνούσαν τον ποταμό Βιστούλα στην Πολωνία, το τελευταίο σημαντικό γεωγραφικό εμπόδιο προς το Βερολίνο. Έτσι, χρονικά η Μάχη των Αρδεννών θεωρείται και σαν η αρχή του τέλους της χιτλερικής Γερμανίας. Όπως αργότερα είπε ο Μαντόιφελ «Μετά από εκείνη την επιχείρηση ξαναγυρίσαμε στον πόλεμο του δεκανέα, κάνοντας μόνο αψιμαχίες και όχι πλέον μάχες».
Η σφαγή στο Μαλμεντύ
Ένα ατυχές γεγονός που στιγμάτισε την επίθεση εκείνη ήταν η εκτέλεση 86 αιχμαλώτων Αμερικανών στρατιωτών στο σταυροδρόμι της Μπωνιέζ, μόλις 3,5 χλμ. νοτιοανατολικά από το Μαλμεντύ. Δεν υπήρξε κανένας ειδικός λόγος γι' αυτό και δεν εκδόθηκε ποτέ επίσημη διαταγή και ούτε επαναλήφθηκε αλλού συστηματικά με άλλους αιχμαλώτους. Σήμερα είναι αποδεκτό ότι ένας Ρουμάνος στρατιώτης των Ενόπλων SS, ενώ αφόπλιζε έναν αιχμάλωτο, αποπειράθηκε να του αποσπάσει και μερικά προσωπικά του είδη. Ο Αμερικανός αντιστάθηκε, εκείνος τον πυροβόλησε, οι σύντροφοί του τρομοκρατημένοι πήγαν να το βάλουν στα πόδια και τότε οι Γερμανοί φρουροί άρχισαν να πυροβολούν δεξιά και αριστερά αδιακρίτως για να τους σταματήσουν. Η τότε εκδοχή ήταν ότι απλά οι SS είχαν σκοπό να εκτελούν όλους τους αιχμαλώτους εν ψυχρώ και τα νέα έκαναν πολύ γρήγορα τον γύρο του μετώπου. Αυτό είχε το μοιραίο αποτέλεσμα οι Αμερικανοί στρατιώτες να εμφανίζονται πλέον περισσότερο επιθετικοί εναντίον των Γερμανών και, κυρίως, να αποφεύγουν να παραδίδονται εύκολα, ειδικά μετά την αποτυχία των συνταγμάτων 423 και 422.
right|thumb|250px|Το μνημείο στο Μαλμεντύ-Μπωνιέζ που αναγράφει τα ονόματα των Αμερικανών εκτελεσθέντων
Ο επίσημος διοικητής των SS που κατηγορήθηκε για τη σφαγή του Μαλμεντύ ήταν ο ίδιος ο συνταγματάρχης Γιόαχιμ Πάιπερ. Αν και μεταπολεμικά, το 1946, καταδικάστηκε μαζί με 40 από τους άνδρες του με τη βαρύτατη κατηγορία ότι αυτόβουλα και με πρόθεση εκτέλεσαν τους αιχμαλώτους, τελικά αφέθηκε ελεύθερος, όπως και όλοι οι άλλοι, το 1956, πράγμα που δείχνει ότι η κατηγορία δεν ήταν αδιάσειστη. Και άλλα γεγονότα με φήμες για αδιάκριτες σφαγές που έκαναν οι Γερμανοί εναντίον απλών πολιτών διαδόθηκαν σύντομα, αν και σε μια περίπτωση μάλιστα τα θύματα προήλθαν από τυχαίο λάθος της σήμανσης της αμερικανικής αεροπορίας, η οποία, φυσικά, είχε τεράστιες δυσκολίες στο να επιχειρεί κάτω από συνθήκες μηδενικής ορατότητας. Σήμερα είναι γνωστό ότι οι περισσότερες διαδόσεις ήταν μέρος ψυχολογικού πολέμου για να αυξήσουν την αντίσταση κατά των Γερμανών, οι οποίοι εντυπωσίασαν με εκείνη την αναπάντεχη επιστροφή τους στα μέρη που πριν λίγο καιρό είχαν εγκαταλείψει και όπου μοιραίο ήταν μερικοί πολίτες να είναι περισσότερο διστακτικοί τώρα στο να βοηθούν τους Συμμάχους.
Βιβλιογραφία
Κατηγορία:Ιστορία του Βελγίου Κατηγορία:Ιστορία του Λουξεμβούργου Αρδεννών
Α.Π.Σ. Αστέρας Αρφαρών
Ιστορικές πληροφορίες
Στα Αρφαρά αναφέρεται ένας "Αθλητικός Ποδοσφαιρικός Όμιλος" από το 1930, ο οποίος λίγο αργότερα αναγνωρίστηκε ως επίσημο σωματείο. Ποδοσφαιριστές της δεκαετίας εκείνης υπήρξαν οι: Μπούρας Γεώργιος του Δημοσθένη (ο μεμέτης), Λίβας Μίμης του Κλεομένη, Φέστας Σπύρος του Κωνσταντίνου, Μουτεβελής Βασίλειος του Γεωργίου, Μουτεβελής Ιωάννης του Πέτρου, Κοτταρίδης Βασίλειος του Δημητρίου, Κάρτσιωνας Αντώνιος του Νικολάου, Μωραγιώργας Δημήτριος, Μωραγιώργας Κώστας, Θεόκας Ιωάννης, Κότσιαρης Γρηγόριος, Λαφαζάνος Δημήτριος, Γιαννακούντζος Χρήστος, Κοτταρίδης Ιωάννης, Πετρόπουλος Ιωάννης, Καπράλος Κωνσταντίνος, Κότσιαρης Ντίνος, Παπανικολάου Γιάννης κ.ά.
Ίδρυση Αστέρα
Ο Αθλητικός Ποδοσφαιρικός Σύλλογος ΑΣΤΗΡ Αρφαρών ιδρύθηκε επίσημα το 1955 με χρώματα μπλε και λευκό και έμβλημα ένα γαλάζιο αστέρι σε λευκό φόντο και κύκλο. Όμως, λίγα χρόνια αργότερα περιήλθε σε αδράνεια ως το 1971, οπότε δραστηριοποιείται ξανά. Για αρκετά χρόνια αγωνίζεται στην Β΄ κατηγορία της Ε.Π.Σ. Μεσσηνίας. Από το 1999 αρχίζει μια ανοδική πορεία που τον οδήγησε ως τη Δ΄ Εθνική.
Αγωνίστηκε τρεις σεζόν στην εθνική κατηγορία χωρίς να υποβιβαστεί. Βασικοί συντελεστές της ομάδας εκείνης ήταν οι ποδοσφαιριστές: Ηλίας Τσουλάκος (τερμ.), Κώστας Παλαμάρας (αμυντικός), Φραγκίσκος Κεράνης (μέσος), Γιώργος Γκέγκας (επιθετικός).
Το 2008 αντιμετώπισε οικονομικές δυσκολίες, με αποτέλεσμα να μη λάβει μέρος στο πρωτάθλημα Δ΄ Εθνικής αλλά ούτε και στην Α΄ κατηγορία Μεσσηνίας. Τελικά το 2009, με πρωτοβουλία φιλάθλων κατοίκων της κωμόπολης αναδημιουργήθηκε και από το 2009-10 συμμετέχει και πάλι στο τοπικό πρωτάθλημα, στη Β΄ κατηγορία.
Πηγές
Κατηγορία:Ιδρύσεις αθλητικών συλλόγων το 1955 Κατηγορία:Αθλητικοί σύλλογοι Μεσσηνίας Κατηγορία:Ποδοσφαιρικές ομάδες Ελλάδας
Πολυδάμας ο Θεσσαλός
μικρογραφία|[[Ημίδραχμο της Ολυμπίας, χρονολογούμενο μεταξύ 91ης (416 π.Χ.) και 94ης (404 π.Χ.) διοργάνωσης των αρχαίων ολυμπιακών αγώνων|291x291εσ]] Ο Πολυδάμας ο Θεσσαλός γιος του Νικία, ήταν αρχαίος αθλητής και Ολυμπιονίκης στο παγκράτιο το 408 π.Χ. από τη Θεσσαλική πόλη Σκοτούσσα. Φημιζόταν για τη δύναμη του.
Σύμφωνα με τον Παυσανία
Κατά τον Παυσανία, ήταν ο πιο μεγαλόσωμος άνθρωπος που έζησε ποτέ.
Η φήμη του δεν οφείλονταν μόνο στην νίκη του στο Παγκράτιο αλλά και σε διηγήσεις όπως η σύλληψη χωρίς όπλα ενός ζωντανού λιονταριού πάνω στον Όλυμπο, ότι μπήκε σε ένα κοπάδι βοοειδών, άρπαξε τον αγριότερο και μεγαλύτερο ταύρο από τα πίσω πόδια και τον κρατούσε από τις οπλές, οι οποίες του έμειναν στα χέρια όταν το ζώο διέφυγε, ότι έπιασε με το ένα του χέρι ένα άρμα που έτρεχε πολύ γρήγορα και το σταμάτησε.
Κάποτε ο Πολυδάμας προσκλήθηκε από τον βασιλιά των Περσών Δαρείο τον Νόθο, ο οποίος ήθελε να πεισθεί αν η φήμη του ήταν δικαιολογημένη ή όχι. Εκεί, στα Σούσα, ο Πολυδάμας μονομάχησε με τρεις άνδρες ταυτοχρόνως, τρεις από τους «Αθανάτους», και τους σκότωσε. Η μόνη παράδοση που αναφέρεται σε ήττα του σχετίζεται με τη συμμετοχή του σε Ολυμπιακούς Αγώνες για δεύτερη φορά, οπότε έχασε σε έναν αγώνα από τον Πρόμαχο, αλλά οι Θεσσαλοί δεν δέχονταν αυτή την παράδοση.
Για τον θάνατό του αναφέρεται ότι όταν ράγισε η οροφή ενός σπηλαίου μέσα στο οποίο βρισκόταν ο Πολυδάμας πίνοντας με φίλους του, ενώ οι φίλοι του έφυγαν, εκείνος, νομίζοντας ότι μπορεί να συγκρατήσει με τα χέρια του τους βράχους, καταπλακώθηκε και πέθανε.
Σύμφωνα με τον Παυσανία, στην Ολυμπία υπήρχε χάλκινος ανδριάντας του Πολυδάμαντα. Ήταν έργο του Λυσίππου βορειοδυτικά του επιβλητικού ναού και επάνω σε υψηλό βάθρο έφερε επιγραφές και ανάγλυφες παραστάσεις των άθλων του Πολυδάμαντα. Από το βάθρο σώζονται δύο κομμάτια στις τρεις πλευρές των οποίων διακρίνονται ανάγλυφες παραστάσεις από την πάλη του στην αυλή του Δαρείου και από το δάμασμα του λιονταριού.
Το 2015 τοποθετήθηκε μνημείο προς τιμή του Πολυδάμα στην κεντρική πλατεία της Σκοτούσσας.
Πηγές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Θεσσαλοί ολυμπιονίκες Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες (5ος αιώνας π.Χ.)
Ενσυναίσθηση
Ως ενσυναίσθηση ορίζεται η συναισθηματική ταύτιση με την ψυχική κατάσταση ενός άλλου ατόμου, και η κατανόηση της συμπεριφοράς και των κινήτρων του.
Ετυμολογία
Τα συστατικά της λέξης αποτελούνται από τις λέξεις εν, συν και αίσθηση, υποδηλώνοντας την επέκταση της αίσθησης του ατόμου πέρα από τον εαυτό του.
Ομοιότητες και αντιθέσεις
Δεν είναι απαραίτητα το ίδιο με τη συμπάθεια, η οποία μπορεί να περιορίζεται μόνο στη συναισθηματική αναγνώριση, και γενικά να είναι επιφανειακή και μη αντικειμενική ή τη συμπόνια -αν και ταυτίζεται πολύ συχνά με αυτή- η οποία υποδηλώνει πως πέρα από τη συναισθηματική ταύτιση το άτομο επίσης εκδηλώνει συμπαράσταση με την κατάσταση του άλλου ατόμου. Η δυσκολία ή απουσία ενσυναίσθησης και συναισθημάτων -όπως η Αλεξιθυμία-, ή και η παρουσία χαράς για τον πόνο του άλλου ατόμου -όπως ο σαδισμός-, ενδέχεται να υποδηλώνει παρουσία ψυχοπάθειας. Διαφέρει επίσης από τη διαίσθηση, η οποία περιορίζεται στο ίδιο το άτομο όταν αναλογίζεται την πιθανότητα να συμβεί κάποιο ενδεχόμενο, καθώς και από την περιγραφή των ιδιοτήτων της τηλεπάθειας -μη αποδεδειγμένη θεωρία της παραψυχολογίας- η οποία προυποθέτει απομακρυσμένη επικοινωνία.
Το αντίθετο της ενσυναίσθησης είναι συχνά η εμπάθεια, η οποία υποδηλώνει προκατάληψη και αρνητική στάση. Στις περισσότερες ξένες γλώσσες η λέξη εμπάθεια (empathy) χρησιμοποιείται με την έννοια της ενσυναίσθησης, προερχόμενη από την αρχαία ελληνική λέξη εμπαθής, η οποία είχε τη σημασία του έντονου πάθους.
Προϋποθέσεις
Δεν είναι απαραίτητη η προφορική επικοινωνία για να επιτευχθεί ενσυναίσθηση, η οποία μπορεί και να έρθει μέσω του συνδυασμού της οπτικής και ηχητικής παρατήρησης ενός ατόμου, γενικότερη γλώσσα του σώματος και παρουσία εκφράσεων, και τον τρόπο που αντιδρά.
Εξωτερικοί σύνδεσμοι
Κατηγορία:Ψυχολογικά φαινόμενα Κατηγορία:Συναισθήματα Κατηγορία:Κοινωνική ψυχολογία Κατηγορία:Έννοιες στην Ηθική Κατηγορία:Διαπροσωπικές σχέσεις Κατηγορία:Γνωστική νευροεπιστήμη Κατηγορία:Δεξιότητες καθημερινής ζωής
Ζιαούρ Ραχμάν
Ο Ζιαούρ Ραχμάν (βεγγαλ.: জিয়াউর রহমান, Ziaur Rahman, 19 Ιανουαρίου 1936 – 30 Μαΐου 1981) ήταν αρχηγός του Γενικού Επιτελείου Ενόπλων Δυνάμεων του Μπανγκλαντές, ο οποίος διετέλεσε Πρόεδρος του Μπανγκλαντές από το 1977 έως το 1981, οπότε και δολοφονήθηκε στο Τσιταγκόνγκ κατά τη διάρκεια πραξικοπήματος. Δεν πρέπει να συγχέεται με τους επίσης Προέδρους της χώρας Σέιχ Μουτζιμπούρ Ραχμάν και Ζιλούρ Ραχμάν, με τους οποίους δεν ήταν συγγενής (το επώνυμο είναι συνηθισμένο στο Μπανγκλαντές).
Βιογραφικά στοιχεία
Ο Ζιαούρ Ραχμάν γεννήθηκε στο Γκαμπτόλι της Επαρχίας Μπόγκρα ή Μπογκούρα και ήταν ο μεγαλύτερος από τους τρεις γιους του Μανσούρ Ραχμάν και της Τζαχανάρα Χατούν. Ο Μανσούρ ήταν χημικός και εργαζόταν στο δημόσιο των τότε Βρετανικών Ινδιών. Μετά την ανεξαρτησία Ινδίας και Πακιστάν, η οικογένεια εγκαταστάθηκε στο Καράτσι, όπου ο Ζιαούρ, μετά το σχολείο, εγγράφηκε στη Στρατιωτική Ακαδημία του Πακιστάν. Το 1953 οι γονείς του κανόνισαν τον γάμο του με τη 15χρονη Χαλέντα Χανάμ Πουτούλ, η οποία έμελλε, με το όνομα Χαλέντα Ζία, να διατελέσει τρεις φορές πρωθυπουργός του Μπανγκλαντές, ως χήρα πλέον.
Ο Ζιαούρ Ραχμάν απεφοίτησε ως ανθυπολοχαγός το 1955 και μετεκπαιδεύθηκε στις ειδικές δυνάμεις και αργότερα στο Ηνωμένο Βασίλειο και στη Γερμανία. Γνώρισε τον πραγματικό πόλεμο στον Ινδοπακιστανικό Πόλεμο του 1965 και τιμήθηκε για το θάρρος του με το δεύτερο υψηλότερο παράσημο του Πακιστάν, το Χιλάλ-ι-Τζουράατ. Προάχθηκε σε ταγματάρχη και έγινε υποδιοικητής του 8ου Συντάγματος Ανατολικής Βεγγάλης, με το Ανατολικό Πακιστάν κατεστραμμένο ήδη από τον τυφώνα Μπόλα και τον λαό του πικραμένο από την αδιαφορία της πακιστανικής κυβερνήσεως. Αυτό τροφοδότησε το αποσχιστικό κίνημα της ανεξαρτησίας του Ανατολικού Πακιστάν από το Πακιστάν, και τη δημιουργία του Μπανγκλαντές, κίνημα στο οποίο προσεχώρησε και ο Ραχμάν. Κατά τον Πόλεμο της Ανεξαρτησίας του Μπανγκλαντές ήταν διοικητής της ταξιαρχίας «Δύναμη Z» από τον Ιούλιο του 1971. Υπήρξε ο πρώτος που εξεφώνησε ραδιοφωνικώς τη διακήρυξη ανεξαρτησίας της χώρας από τον ραδιοσταθμό Καλουργκάτ στο Τσιταγκόνγκ στις 27 Μαρτίου 1971. Μετά τον πόλεμο ο Ζιαούρ Ραχμάν προάχθηκε σε υπαρχηγό και κατόπιν αρχηγό του Γενικού Επιτελείου Ενόπλων Δυνάμεων. Η άνοδός του στην ηγεσία της χώρας υπήρξε ωστόσο αποτέλεσμα συνωμοσίας που είχε προηγουμένως προκαλέσει τη δολοφονία του Σέιχ Μουτζιμπούρ Ραχμάν, ιδρυτή και πρώτου Προέδρου του Μπανγκλαντές, με συνακόλουθο πραξικόπημα. Ο Ζιαούρ ανέλαβε de facto την εξουσία ως επικεφαλής κυβερνήσεως υπό την ισχύ στρατιωτικού νόμου, που είχε επιβάλει η προηγούμενη κυβέρνηση, αναλαμβάνοντας τη θέση του Προέδρου του Μπανγκλαντές την 21η Απριλίου 1977.
Όντας ήδη Πρόεδρος, το 1978, ο Ραχμάν ίδρυσε το Εθνικιστικό Κόμμα του Μπανγκλαντές (γνωστό με τα αρχικά του ως BNP). Κατόπιν εγκατέστησε πολυκομματική δημοκρατία, με ελευθερία του τύπου και ελευθερία του λόγου. Συνέστησε προγράμματα για την άρδευση και την παραγωγή τροφίμων, καθώς και κοινωνικά προγράμματα για τη βελτίωση της ζωής των λαϊκών στρωμάτων, αλλά με καθεστώς ελεύθερης αγοράς. Στο εξωτερικά θέματα, βελτίωσε τις σχέσεις της χώρας τόσο με τη Δύση, όσο και με την κομμουνιστική Κίνα, απομακρυνόμενος από τη στενή ευθυγράμμιση του Μουτζιμπούρ Ραχμάν με την Ινδία και τη Σοβιετική Ένωση. Ωστόσο, στο εσωτερικό αντιμετώπισε 21 απόπειρες πραξικοπήματος, και πολλοί στρατιώτες και αξιωματικοί των ενόπλων δυνάμεων εκτελέσθηκαν ως υπαίτιοι για αυτές. Αντέδρασε εξ αρχής διπλασιάζοντας σε αριθμό ανδρών τη δύναμη της αστυνομίας του Μπανγκλαντές και αυξάνοντας τον αριθμό των στρατιωτών του στρατού ξηράς από 50.000 σε 90.000. Ο Ζ. Ραχμάν επικρίθηκε για το Διάταγμα Αμνηστίας (Indemnity Act) με το οποίο αμνηστεύονταν οι ενεχόμενοι στη δολοφονία του Σέιχ Μουτζιμπούρ Ραχμάν, και για το ότι ήρε την απαγόρευση πολιτικών κομμάτων βασισμένων στη θρησκεία.
Σύμφωνα με το βιβλίο του 1986 Bangladesh: A Legacy of Blood, ο Ζιαούρ Ραχμάν αποστρατεύθηκε από τον στρατό του Μπανγκλαντές στις 28 Απριλίου 1978, έχοντας προηγουμένως προαχθεί σε αντιστράτηγο από τον εαυτό του.
thumb|left|255px|Το Circuit House στο Τσιταγκόνγκ, τόπος της δολοφονίας του Ζιαούρ Ραχμάν Παρά το ότι ήταν γενικώς δημοφιλής και έχαιρε της εμπιστοσύνης της πλειονότητας του λαού, το γεγονός ότι αποκατέστησε κάποιους από τους πλέον αμφιλεγόμενους ανθρώπους στη σύντομη ιστορία του Μπανγκλαντές προκάλεσε την ακραία αντίδραση των υποστηρικτών της Ενώσεως Awami και βετεράνων του Μούκτι Μπαχίνι (αντάρτικο κίνημα αντιστάσεως της εποχής του αγώνα της ανεξαρτησίας). Ανάμεσα σε φόβους για ταραχές, ο Ζιαούρ Ραχμάν πραγματοποίησε περιοδεία στο Τσιταγκόνγκ στις 29 Μαΐου 1981 για να βοηθήσει και στην επίλυση μιας εσωκομματικής διαμάχης στο BNP της περιφέρειας. Στις 4 το πρωί της επομένης, τρεις μικρές ομάδες αξιωματικών του στρατού επιτέθηκαν στο κυβερνητικό κτήριο Circuit House, όπου είχε καταλύσει, και δολοφόνησαν τον ίδιο και 6 από τους σωματοφύλακές του, καθώς και δύο βοηθούς του.
Σχεδόν δύο εκατομμύρια άνθρωποι εκτιμάται ότι παρακολούθησαν την κηδεία του, που έγινε στην Πλατεία του Κοινοβουλίου.
Κληρονομιά
Τα δύο τέκνα του Ζιαούρ και της Χαλέντα ήταν ο Ταρίκ (γενν. 20 Νοεμβρίου 1967) και ο Αραφάτ Ραχμάν (1969-2015).
Εξωτερικοί σύνδεσμοι
Κατηγορία:Πρόεδροι του Μπανγκλαντές Κατηγορία:Στρατηγοί Κατηγορία:Δολοφονημένοι αρχηγοί κράτους
Μπανάνες Αντιλλών
Οι μπανάνες Αντιλλών χρησιμοποιούνται γενικά στο μαγείρεμα, σε αντίθεση με την μαλακή μπανάνα. Δεν υπάρχει επίσημη διάκριση από τους βοτανολόγους μεταξύ των μπανανών και των μπανανών Αντιλλών. Όλα τα είδη του γένους Μούσα είναι ιθαγενή της τροπικής περιοχής της νοτιοανατολικής Ασίας και της βόρειας Αυστραλίας.
Οι μπανάνες Αντιλλών είναι ανθεκτικότερες και η περιεκτικότητά τους είναι χαμηλότερη σε σάκχαρα από τις κοινές μπανάνες. Υποστηρίζεται ότι οι μπανάνες Αντιλλών μεταφέρθηκαν από την Αφρική στα νησιά της Καραϊβικής και σε άλλα μέρη της Αμερικής από Πορτογάλους Φραγκισκανούς μοναχούς. Τρώγονται σε χώρες της Αφρικής, της Αμερικής και της Ασίας, όπως οι πατάτες, τηγανιτές και όχι ωμές όπως οι μπανάνες.
Η ονομασία πλαντάγο και πεντάνευρο χρησιμοποιείται μερικές φορές, αλλά δεν πρέπει να συγχέεται με το ομώνυμο βότανο (Plantago major), το οποίο είναι δικοτυλήδονο.
Θρεπτικά συστατικά
Σύγκριση με άλλα τρόφιμα όπως παρακάτω.
Εξωτερικοί σύνδεσμοι
Κατηγορία:Μουσοειδή Κατηγορία:Τροπικά φρούτα
IP spoofing
Ο όρος IP spoofing στην επιστήμη των υπολογιστών αναφέρεται στην δημιουργία πακέτων IP με ψεύτικη διεύθυνση προέλευσης ούτως ώστε να συγκαλυφθεί η ταυτότητα του αποστολέα του πακέτου και ο παραλήπτης να νομίζει ότι προήλθε από άλλον υπολογιστή.
Τεχνικές λεπτομέρειες
Το βασικό πρωτόκολλο που χρησιμοποιείται στο διαδίκτυο για την αποστολή και λήψη δεδομένων είναι το IP - Internet Protocol. Κάθε πακέτο IP περιέχει εκτός των δεδομένων και μία κεφαλίδα (header) στην οποία καταγράφεται οι διευθύνσεις IP του αποστολέα και του παραλήπτη του πακέτου. Ένας κακόβουλος χρήστης μπορεί να στείλει ένα πακέτο IP του οποίου η κεφαλίδα να γράφει κάποια άλλη διεύθυνση και όχι την δικιά του. Με τον τρόπο αυτό μπορεί να ξεγελάσει τον παραλήπτη και να τον κάνει να πιστέψει ότι το πακέτο προήλθε από κάποιον άλλο υπολογιστή.
Ο υπολογιστής που λαμβάνει αυτό το πακέτο IP δεν γνωρίζει ότι η διεύθυνση αποστολέα που αναγράφεται στην κεφαλίδα είναι πλαστογραφημένη, οπότε απαντάει στέλνοντας πακέτα IP στην ψεύτικη διεύθυνση. Αυτή η τεχνική χρησιμοποιείται κυρίως από χάκερ, οι οποίοι αφενός δεν θέλουν να αποκαλύψουν την ταυτότητά τους και αφετέρου στις περισσότερες περιπτώσεις επιθέσεων δεν τους ενδιαφέρει η απάντηση του υπολογιστή-θύματος.
Χρήσεις
Το IP spoofing χρησιμοποιείται κυρίως σε επιθέσεις άρνησης υπηρεσιών (DOS - Denial of Service). Οι επιθέσεις αυτού του είδους έχουν ως στόχο να γεμίσουν τον υπολογιστή-θύμα με πολλά πακέτα ούτως ώστε να τον αναγκάσουν να περιέλθει σε δυσλειτουργία και να μην μπορεί να εξυπηρετήσει σωστά τους νόμιμους χρήστες του. Σε τέτοιες περιπτώσεις ο επιτιθέμενος δεν ενδιαφέρεται να λάβει απάντηση στα πακέτα που στέλνει, οπότε συνήθως χρησιμοποιεί την τεχνική IP spoofing ούτως ώστε να κατευθύνει τις απαντήσεις του θύματος προς κάποιον άλλο υπολογιστή. Όπως ειπώθηκε και προηγουμένως, η τεχνική αυτή προσφέρει ακόμη ένα πλεονέκτημα: Κρύβει την πραγματική ταυτότητα του επιτιθέμενου.
Ο επιτιθέμενος στις περισσότερες περιπτώσεις διαλέγει μία τυχαία IP διεύθυνση για να τοποθετηθεί στην κεφαλίδα του IP πακέτου, προσέχοντας όμως η διεύθυνση αυτή να μην είναι σε απαγορευμένη περιοχή (π.χ. 127.0.0.0, 192.168.0.1 κοκ). Υπάρχουν όμως και περιπτώσεις όπου ο επιτιθέμενος διαλέγει μία συγκεκριμένη IP διεύθυνση του ενδιαφέροντός του, όπως για παράδειγμα κατά την επίθεση Smurf.
Μία άλλη χρήση του IP spoofing είναι για το σπάσιμο των μηχανισμών ασφαλείας δικτύων υπολογιστών. Σε πολλά εταιρικά δίκτυα είναι συνηθισμένο η αναγνώριση των χρηστών να γίνεται μέσω των IP διευθύνσεών τους. Για παράδειγμα ενδέχεται ένας υπολογιστής να είναι ρυθμισμένος ούτως ώστε να επιτρέπει την πρόσβαση χωρίς username και password όταν διαπιστώσει ότι η σύνδεση προέρχεται από κάποια συγκεκριμένη IP (π.χ.. την IP του υπολογιστή που χρησιμοποιεί ο διευθυντής). Αυτό όμως συνιστά τρύπα ασφαλείας, αφού οποιοσδήποτε εργαζόμενος μπορεί να χρησιμοποιήσει την τεχνική IP spoofing για να κατασκευάσει πακέτα IP με ψεύτικη διεύθυνση προέλευσης και έτσι να αποκτήσει πρόσβαση στον εν λόγω υπολογιστή.
Ο όρος spoofing χρησιμοποιείται γενικά για να περιγράψει κάθε μορφής αλλοίωση στην κεφαλίδα ενός πακέτου, η οποία έχει ως στόχο να παραπλανήσει τον παραλήπτη του πακέτου. Η τεχνική αυτή χρησιμοποιείται και από spammers για την αλλοίωση των κεφαλίδων των email, ούτως ώστε ο παραλήπτης να μην μπορεί να τους εντοπίσει.
Αντιμετώπιση
Η πιο αποτελεσματική αντιμετώπιση ενάντια σε αυτήν την απειλή είναι η χρήση ενός υπολογιστή gateway που θα βρίσκεται ανάμεσα στο τοπικό δίκτυο και το Διαδίκτυο. Ο υπολογιστής αυτός θα είναι κατάλληλα ρυθμισμένος ούτως ώστε να απορρίπτει όλα τα πακέτα που έρχονται από το διαδίκτυο και έχουν ως διεύθυνση προέλευσης την διεύθυνση IP ενός υπολογιστή του τοπικού δικτύου. Με τον τρόπο αυτό εξασφαλίζεται ότι ένας εξωτερικός εισβολέας δεν θα χρησιμοποιήσει κάποια από τις διευθύνσεις IP του τοπικού δικτύου ως ψεύτικη διεύθυνση στα πακέτα του. Επίσης, ο υπολογιστής gateway θα πρέπει να απορρίπτει όλα τα πακέτα που προέρχονται από το τοπικό δίκτυο και έχουν διεύθυνση προέλευσης μία διεύθυνση IP που δεν ανήκει στους υπολογιστές του τοπικού δικτύου. Έτσι εξασφαλίζεται ότι κάποιος χρήστης του τοπικού δικτύου δεν πρόκειται να χρησιμοποιήσει την τεχνική IP spoofing για να επιτεθεί σε κάποιον άλλον υπολογιστή εκτός τοπικού δικτύου.
Μερικά από τα πρωτόκολλα που βρίσκονται σε ανώτερο επίπεδο σε σχέση με το πρωτόκολλο IP (π.χ. TCP) έχουν τους δικούς τους μηχανισμούς ασφαλείας έναντι του IP spoofing. Για παράδειγμα το TCP αριθμεί κάθε πακέτο που μεταδίδεται ούτως ώστε οι δύο υπολογιστές που συμμετέχουν στην σύνδεση TCP να ξέρουν με βεβαιότητα εάν κάποιο πακέτο ανήκει στην παρούσα σύνδεση ή προέρχεται από κάποιον τρίτο υπολογιστή.
Εξωτερικοί σύνδεσμοι
Κατηγορία:Ασφάλεια υπολογιστών Κατηγορία:Διαδίκτυο Κατηγορία:Εξαπάτηση
Κόμμα Βενιζελικών Φιλελευθέρων
Το Κόμμα Βενιζελικών Φιλελευθέρων (Κ.Β.Φ.) ήταν βραχύβιο ελληνικό πολιτικό κόμμα του κέντρου, που ιδρύθηκε το 1946. Ιδρυτής και πρόεδρος του κόμματος ήταν ο Σοφοκλής Βενιζέλος.
Ιστορικό
Το Νοέμβριο του 1947 ο Σοφοκλής Βενιζέλος επέστρεψε στο Κόμμα Φιλελευθέρων, συγκροτώντας ενιαία κοινοβουλευτική ομάδα. Μετά την εξέλιξη αυτή, το Κόμμα Βενιζελικών Φιλελευθέρων έπαψε να λειτουργεί.
Κέιντεν Κάρτερ
Η Allyssa "Lacey" Lane (γεννήθηκε στις 20 Μαΐου 1988) είναι μία Φιλιππινέζα-Αμερικανή επαγγελματίας παλαιστής που έχει υπογράψει στο WWE με το ψευδώνυμο Kayden Carter, με την επωνυμία NXT.
Καριέρα
Η Lane εγγράφηκε στην Ομάδα 3D Academy στο 2016, και αγωνίζονταν τακτικά σε έδρες της Φλόριντα. Η πρώτος δημόσιος αγώνας της ήταν μια νικηφόρα προσπάθεια εναντίον της Trish Adora για την προώθηση του Go Wrestle στο Daytona Beach τον Αύγουστο του 2016. Η Lane είχε μια δοκιμή στο WWE Performance Center τον Φεβρουάριο του 2017, μετά την οποία της προσφέρθηκε συμβόλαιο ανάπτυξης. Ωστόσο, μια φυσική εξέταση αποκάλυψε αρθρίτιδα στο γόνατό της και η σύμβαση ακυρώθηκε. Η Lane πέρασε τέσσερις μήνες αποκαθιστώντας το γόνατό της και τον Νοέμβριο του 2017 προσχώρησε στο The Crash Lucha Libre στην Τιχουάνα της Μπάχα Καλιφόρνια του Μεξικού, κερδίζοντας τελικά το Πρωτάθλημα Γυναικών από την Keyra στις 20 Ιανουαρίου 2018.
Αφού πέρασε μια δεύτερη φυσική, η Lane υπέγραψε με το WWE τον Ιούλιο του 2018.Η Lane συμμετείχε στο δεύτερο Mae Young Classic, νικώντας τη Vanessa Kraven στον πρώτο γύρο και την Taynara Conti στο δεύτερο γύρο,πριν ηττηθεί από την Meiko Satomura στους προημιτελικούς.Τον Σεπτέμβριο του 2019, το ψευδώνυμο της Lane άλλαξε σε Kayden Carter.
Στο επεισόδιο του NXT στις 29 Ιανουαρίου 2020, η Κάρτερ είχε την πρώτη της νίκη στην τηλεόραση, νικώντας την Τσέλσι Γκριν. Ήταν ηττημένη στο rematch τους στο επεισόδιο του NXT στις 19 Φεβρουαρίου.
Παραπομπές
Κατηγορία:Επαγγελματίες Παλαιστές του WWE
Πιάτσα Ματζόρε
thumb|right|285px|Η Πιάτσα Ματζόρε στην Μπολόνια Η Πιάτσα Ματζόρε (ιταλικά: Piazza Maggiore, μτφ. «Μεγάλη Πλατεία») είναι κεντρική πλατεία στην πόλη Μπολόνια της Ιταλίας. Η σημερινή της εμφάνιση αντιπροσωπεύει σε γενικές γραμμές τη διαμόρφωσή της από τον 15ο αιώνα. Η πλατεία ωστόσο προϋπήρχε από τον Μεσαίωνα, και συγκεκριμένα από τον 12ο αιώνα. Η βορειοδυτική γωνία της είναι ενωμένη με την «Πλατεία του Ποσειδώνα» (Piazza del Nettuno) με την περίφημη Κρήνη του Ποσειδώνα και τη Βιβλιοθήκη Σαλαμπόρσα, ενώ η βορειοανατολική γωνία της ενώνεται με τη μικρή «Πλατεία του Βασιλέως Έντσο» (Piazza Re Enzo), που εκτείνεται κατά μήκος του Παλάτσο Ρε Έντσο και του Παλάτσο ντελ Ποντεστά.
Από το 1994 κάθε χρόνο στις 2 Αυγούστου ο Δήμος της Μπολόνια και η «Ένωση οικογενειών των θυμάτων της σφαγής στον σιδηροδρομικό σταθμό της Μπολόνια» διοργανώνουν τον Διεθνή Διαγωνισμό Σύνθεσης «2 Αυγούστου» (Concorso Internazionale di Composizione ‘2 Agosto’) με συναυλία στην Πιάτσα Ματζόρε.
Κτήρια
thumb|right|400px|Η Πιάτσα Ματζόρε τη νύχτα. Από τα αριστερά προς τα δεξιά: Παλάτσο ντέι Μπάνκι, Βασιλική του Αγίου Πετρωνιου, Παλάτσο ντέι Νοτάι, Παλάτσο ντ' Ακκούρσιο. Η πλατεία περιβάλλεται από μείζονα διοικητικά και θρησκευτικά κτήρια της πόλεως, μεταξύ των οποίων και τα εξής:
Παραπομπές
Ματζορε Πιατσα Ματζο
NGC 2818
Το NGC 2818 είναι ένα πλανητικό νεφέλωμα κοντά στο νότιο όριο του νότιου αστερισμού Πυξίς. Ο αριθμός 2818 στον κατάλογο NGC έχει εκχωρηθεί και στο ανοικτό σμήνος αστέρων που φαίνεται να περιβάλλει το νεφέλωμα, ωστόσο μετρήσεις της ακτινικής ταχύτητας δίνουν μεγάλη διαφορά και υποδεικνύουν ότι σμήνος και νεφέλωμα δεν σχετίζονται μεταξύ τους<ref name=mermilliod2001>Mermilliod, J.-C., Clariá, J.J., Andersen, J., Piatti, A.E., Mayor, M. (2001): [http://adsabs.harvard.edu/abs/2001A%26A...375...30M «Red giants in open clusters. IX. NGC 2324, 2818, 3960 and 6259»], A&A <ref name=majaess2007>Majaess D.J., Turner D., Lane D. (2007): «In Search of Possible Associations between Planetary Nebulae and Open Clusters», PASP, τόμ. 119, σελ. 1349, αλλά πρόκειται για τυχαία ευθυγράμμιση αστρονομικών σωμάτων που βρίσκονται σε διαφορετικές αποστάσεις από τη Γη. Προκειμένου να διαχωρίζονται, το σμήνος αναφέρεται ως NGC 2818A.
Το νεφέλωμα αποτελείται κυρίως από αέρια που εκπέμπουν φως και προέρχονται από τα εξωτερικά στρώματα ενός αστέρα που τελείωσε τη ζωή του και ο πυρήνας του θα παραμείνει ως ένας λευκός νάνος.
Τα θεωρητικά μοντέλα προβλέπουν ότι πλανητικά νεφελώματα μπορούν να σχηματισθούν από αστέρες μάζας έως 8 ηλιακές, οι οποίοι ζουν τουλάχιστον 40 εκατομμύρια χρόνια. Επειδή τα περισσότερα ανοικτά σμήνη αστέρων διαλύονται λίγες δεκάδες εκατομμύρια έτη μετά τον σχηματισμό τους, η πιθανότητα να βρούμε ένα πλανητικό νεφέλωμα μέσα σε ένα ανοικτό σμήνος είναι μικρή, καθώς τα πλανητικά νεφελώματα που δημιουργούν οι μεγαλύτερης μάζας (πιο βραχύβιοι) αστέρες διαλύονται μετά από λίγες χιλιάδες έτη, χρόνος συντομότατος στην κοσμική κλίμακα. Στην πραγματικότητα, μόνο μία τέτοια περίπτωση έχει παρατηρηθεί με βεβαιότητα: Πρόκειται για το μακρινό πλανητικό νεφέλωμα PHR 1315-6555 και το αμυδρό ανοικτό σμήνος Andrews-Lindsay 1 (ESO 96-4), που βρίσκονται στον επίσης νότιο αστερισμό Μυία.
Εξωτερικοί σύνδεσμοι
NGC 2818 NGC 2818 2818
Γλώσσα Σίνα
Η γλώσσα Σίνα (شینا, Šīnā) είναι γλώσσα της Δαρδικής υποομάδας των ινδοαρίων γλωσσών που ομιλούνται από τους Σίνα, πλειονότητα της Γκιλγκίτ–Μπαλτιστάν περιοχής του Πακιστάν, πρότερα γνωστή ως Βόρειες Περιοχές του Πακιστάν. Στις κοιλάδες που ομιλείται η γλώσσα περιλαμβάνονται οι Αστόρε, Τσιλάς, Ντάρελ, Τανγκίρ, Γκιλγκίτ, Γκίζερ, Γκουρέζ, Ντρας, Τζαλκότ, Παλάς, Κολάι και Κοχιστάν στο Πακιστάν.
Στις διαλέκτους περιλαμβάνονται η Γκιλγκίτι, η Αστόρι, η Κιλάσι Κοχιστάνι, η Ντραζί, η Γκουρετζί, η Τζαλκότι, η Κολάι και η Παλάσι. Η Σίνα είναι η γλώσσα του 40% του λαού του Γκιλγκίτ Πακιστάν.
Εξωτερικοί σύνδεσμοι
Σινα Σινα Σινα
Ισημερινός (χώρα)
Η Δημοκρατία του Ισημερινού, γνωστή και ως Εκουαδόρ, είναι χώρα στη βορειοδυτική Νότια Αμερική, που συνορεύει με την Κολομβία προς Βορρά, με το Περού στα ανατολικά και νότια και βρέχεται από τον Ειρηνικό ωκεανό στα δυτικά. Η χώρα περιλαμβάνει επίσης τα Νησιά Γκαλαπάγκος (Archipelago de Colón) στον Ειρηνικό, περίπου 965 χλμ. δυτικά της χώρας. Το όνομα οφείλεται στην ισπανική λέξη Ecuador που σημαίνει Ισημερινός επειδή ο τελευταίος διέρχεται από το κράτος αυτό. Έχει έκταση 283.560 τετραγωνικά χιλιόμετρα και πληθυσμό 18.226.512 κατοίκους (κατατάσσεται 68η στον κόσμο), σύμφωνα με επίσημες εκτιμήσεις του 2023. Το Κίτο είναι η πρωτεύουσα της χώρας.
Ιστορία
Γηγενείς προηγμένοι πολιτισμοί ήκμασαν στον Ισημερινό πολύ πριν η περιοχή κατακτηθεί το 1460 από την αυτοκρατορία των Ίνκας. Το 1531, Ισπανοί κατακτητές, υπό τα όπλα του Φρανσίσκο Πισάρρο, αφίχθησαν στην περιοχή και νίκησαν τον αυτοκράτορα των Ίνκας, Αταουάλπα και το στρατό του κατά τη διάρκεια της μάχης στην Καχαμάρκα, το 1532. Στα επόμενα έτη και για τρεις αιώνες οι Ισπανοί άποικοι έγιναν η νέα ελίτ.
Έπειτα από σχεδόν 300 έτη ισπανικής αποίκισης, το Κίτο ήταν πόλη με περίπου 10.000 κατοίκους. Εκεί στις 10 Αυγούστου του 1809 πρωτακούστηκε η κραυγή για την ανεξαρτησία. Τελικά ο στρατηγός Αντόνιο Χοσέ ντε Σούκρε κατάφερε έπειτα από τρεις πολέμους για ανεξαρτησία της Νότιας Αμερικής να απελευθερωθεί ο Ισημερινός το 1820 και να συμπεριληφθεί στην, υπό τον Μπολίβαρ, ιδρυθείσα Μεγάλη Κολομβία που συμπεριελάμβανε τα σημερινά κράτη Κολομβία, Βενεζουέλα, και Ισημερινό. Τέλος ακολουθώντας το παράδειγμα των άλλων χωρών αποσπάσθηκε από την Κολομβία και τον Μάιο του 1830 ανακηρύχθηκε ανεξάρτητη χώρα.
Ο 19ος αιώνας χαρακτηρίστηκε από κυβερνητική αστάθεια. Οι κυβερνήσεις διαδέχονταν η μία την άλλη. Ο συντηρητικός Γκαμπριέλ Γκαρσία Μορένο ενοποίησε τη χώρα στη δεκαετία του 1860 με την υποστήριξη της Καθολικής Εκκλησίας. Προς το τέλος του 19ου αιώνα, η παγκόσμια ζήτηση για κακάο έκανε την οικονομία περισσότερο εξαρτημένη από τις εξαγωγές προϊόντων και είχε αποτέλεσμα τη μετανάστευση των κατοίκων από τις ορεινές και τις γεωργικές περιοχές προς τις ακτές.
Η φιλελεύθερη επανάσταση του 1895, που έγινε στην παράκτια περιοχή, με επικεφαλής τον Ελόι Αλφάρο μείωσε τη δύναμη της Εκκλησίας και άνοιξε το δρόμο για την κεφαλαιοκρατική ανάπτυξη. Ο τερματισμός της παραγωγής κακάο ανανέωσε την πολιτική αστάθεια και ένα στρατιωτικό πραξικόπημα το 1925. Η δεκαετία του '30 και η δεκαετία του '40 χαρακτηρίστηκαν από τους λαϊκιστές πολιτικούς που ανέδειξαν για 5 έτη Πρόεδρο τον Χοσέ Βελάσκο Ιμπάρρα.
Η οικονομική κρίση και η λαϊκή ανησυχία οδήγησαν σε μια επιστροφή στη λαϊκίστικη πολιτική και τις εσωτερικές στρατιωτικές επεμβάσεις στη δεκαετία του '60, ενώ οι ξένες επιχειρήσεις εκμεταλλεύτηκαν τα κοιτάσματα πετρελαίου στην περιοχή της Αμαζονίας στον Ισημερινό. Το 1972, ένα εθνικιστικό στρατιωτικό καθεστώς κατέλαβε δια της βίας την εξουσία και χρησιμοποίησε τα κέρδη από το πετρέλαιο και τα δάνεια από τις ξένες χώρες για την ολοκλήρωση ενός προγράμματος εκβιομηχάνισης, της απαλλοτρίωσης της γης και των επιχορηγήσεων προς τους πολίτες.
Με τη δύναμη του πετρελαίου, που όμως εξασθένιζε, ο Ισημερινός επέστρεψε στη δημοκρατία το 1979, αλλά ως το 1982 η κυβέρνηση αντιμετώπισε μια οικονομική κρίση, που χαρακτηρίστηκε από τον υψηλό πληθωρισμό, τα δημοσιονομικά ελλείμματα, την υποτίμηση του νομίσματος και τη συσσώρευση χρεών. Από την επιστροφή του στη δημοκρατία, ο Ισημερινός έχει χαρακτηριστεί από χρόνια κυβερνητική αστάθεια. Η συνεχής κακοδιαχείριση και η συσσώρευση χρεών κατά τη διάρκεια του στρατιωτικού καθεστώτος της δεκαετίας του '70, έχουν αφήσει τη χώρα ουσιαστικά χωρίς ανάκαμψη. thumb|right|Πανοραμική φωτογραφία του Κίτο Ως τα μέσα της δεκαετίας του '90, η κυβέρνηση του Ισημερινού χαρακτηριζόταν από αδύναμη εκτελεστική εξουσία. Οι τελευταίοι τρεις δημοκρατικά εκλεγμένοι Πρόεδροι απέτυχαν να εκπληρώσουν τις υποσχέσεις τους κατά τη διάρκεια εκείνης της περιόδου. Μεταξύ των σημαντικότερων παραγόντων που οδήγησαν στη δημοκρατική αστάθεια ήταν η εμφάνιση του γηγενούς πληθυσμού ως ενεργού εκλογικής δύναμης.
Τον Απρίλιο του 2005 το Κογκρέσο καθαίρεσε τον πρόεδρο Λούσιο Γκουτιέρρες. Ο αντιπρόεδρος, Αλφρέδο Παλάσιο, πήρε τη θέση του και παρέμεινε στην εξουσία μέχρι τη διενέργεια των επόμενων εκλογών.
Στις εκλογές του 2009 πρόεδρος εξελέγη ο Ραφαέλ Κορέα.
Γεωγραφία
Η χώρα αποτελείται από τρεις κύριες γεωγραφικές περιοχές, καθώς επίσης και από μια νησιωτική περιοχή στον Ειρηνικό ωκεανό. Στα δυτικά βρίσκεται η Κόστα (Costa), που περιλαμβάνει και την παράκτια περιοχή στον Ειρηνικό. Η περιοχή των υψιπέδων βρίσκεται στο κέντρο του κράτους. Η ανατολική ζώνη (Oriente) περιλαμβάνει τα τροπικά δάση της Αμαζονίας στο ανατολικό τμήμα της χώρας. Η περιοχή των υψιπέδων είναι τμήμα των Άνδεων. Οι ισημερινές Άνδεις έχουν μήκος 650 χιλιόμετρα και πλάτος 150 και χωρίζονται σε δύο οροσειρές, τη δυτική, ή Κορδιλιέρα Οξιντετάλ και την ανατολική, ή Κορδιλιέρα Ρεάλ. Αυτές οι οροσειρές έχουν ύψος 3 με 4 χιλιόμετρα, ενώ οι ηφαιστειακές κορυφές που περιλαμβάνουν φτάνουν σε ύψος τα έξι χιλιόμετρα που καλύπτονται με παγετώνες. Τα ηφαίστεια της ανατολικής οροσειράς υπήρξαν πιο ενεργά στους ιστορικούς χρόνους από αυτά της δυτικής. Ηφαίστεια της ανατολικής οροσειράς είναι το Κοτοπάξι, το Ρεβενταδόρ, το Τουνγκουράουα και το Σανγκάι. Στην δυτική βρίσκεται το Τσιμποράσο, το ψηλότερο βουνό της χώρας. Ανάμεσα στις δύο οροσειρές βρίσκεται ένα βύθισμα, η Ενδοανδική Κοιλάδα, η οποία έχει ύψος δύο με τρία χιλιόμετρα. Σε αυτή τη κοιλάδα μήκους 300 και πλάτους 20 με 30 χιλιομέτρων βρίσκεται η πρωτεύουσα Κίτο. Τέλος, η νησιωτική περιοχή αποτελείται από τα νησιά Γκαλαπάγκος, περίπου 1.000 χλμ. δυτικά της χώρας στον Ειρηνικό ωκεανό.
Πρωτεύουσα του Ισημερινού είναι το Κίτο, και βρίσκεται στην επαρχία Πιτσίντσα στην ορεινή περιοχή. Η μεγαλύτερη πόλη της είναι το Γουαγιακίλ, που βρίσκεται στην επαρχία Γουάγιας στο Κόστα. Στα νότια του Κίτο βρίσκεται το Κοτοπάξι, που αποτελεί έδρα φερώνυμης επαρχίας. Εκεί βρίσκεται το μεγαλύτερο ενεργό ηφαίστειο στη χώρα.
Επαρχίες
Ο Ισημερινός διαιρείται σε είκοσι τέσσερις επαρχίες:
Πολιτική
Το Σύνταγμα προβλέπει τετραετή θητεία για τον Πρόεδρο, τον αντιπρόεδρο, και τα μέλη του Κογκρέσου. Οι δικαστές του Ανώτατου Δικαστηρίου διορίζονται από το Κογκρέσο.
Εκλογές
Η κυβέρνηση περιλαμβάνει 15 υπουργεία. Οι επαρχιακοί κυβερνήτες και οι σύμβουλοι, όπως οι δήμαρχοι και οι δημοτικοί σύμβουλοι εκλέγονται άμεσα. Το Κογκρέσο συνέρχεται καθ' όλη τη διάρκεια του έτους εκτός από τον Ιούλιο και το Δεκέμβριο. Δικαίωμα ψήφου έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική για εγγεγραμμένα πρόσωπα ηλικίας από 18 ως και 65 ετών και προαιρετική για τους υπόλοιπους.
Οικονομία
Η οικονομία της χώρας στηρίζεται στα έσοδα από το πετρέλαιο, όπως επίσης και στη γεωργία, στις πλούσιες περιοχές. Επειδή η χώρα εξάγει τα κύρια προϊόντα όπως πετρέλαιο, μπανάνες και γαρίδες, οι διακυμάνσεις στις τιμές της παγκόσμιας αγοράς μπορούν να ασκήσουν ουσιαστική εσωτερική επίδραση. Η βιομηχανία είναι κατά ένα μεγάλο μέρος προσανατολισμένη στη συντήρηση της εγχώριας αγοράς. Τα οικονομικά προβλήματα της περιόδου του 1997-98 είχαν αποτέλεσμα την οικονομική και νομισματική κρίση του 1999. Η κρίση επιδεινώθηκε από διάφορους εξωτερικούς παράγοντες, συμπεριλαμβανομένου του καιρικού φαινομένου Ελ Νίνιο το 1997, της κατακόρυφης πτώσης στις τιμές του πετρελαίου το 1997-98, και της διαφαινόμενης παγκόσμιας οικονομικής κρίσης το 1997-98. Οι παράγοντες αυτοί οδήγησαν στη συρρίκνωση κατά 7,3% του ΑΕΠ, σε ετήσιο πληθωρισμό της τάξης του 52,2% και σε υποτίμηση (κατά 65%) του εθνικού νομίσματος το 1999.
Στις 9 Ιανουαρίου του 2000, η κυβέρνηση του Προέδρου Χαμίλ Μαχουάντ εξήγγειλε την πρόθεσή της να υιοθετήσει το δολάριο ΗΠΑ ως επίσημο νόμισμα του Ισημερινού για να αντιμετωπίσει την τρέχουσα οικονομική κρίση. Έπειτα από ταραχές ο Μαχουάντ απομακρύνθηκε από την εξουσία και τον διαδέχθηκε ο Γκουστάβο Νομπόα. Ελήφθησαν νέα οικονομικά μέτρα και το 2000 η οικονομία άρχισε να ανακάμπτει, με το ΑΕΠ να παρουσιάζει αύξηση κατά 1,9%. Εντούτοις, το 30% του πληθυσμού ζει κάτω από το όριο της φτώχειας και ο πληθωρισμός το 2000 παρέμενε υψηλός κατά 96,1%, αλλά το ποσοστό πληθωρισμού συνεχίζει να πέφτει. Ο μηνιαίος πληθωρισμός τον Φεβρουάριο του 2001 ήταν 2,9%.
Στις 21 Νοεμβρίου του 2008 η Βραζιλία ανακάλεσε τον πρέσβη της στον Ισημερινό έπειτα από την αναστολή της αποπληρωμής δανείου προς την Τράπεζα Οικονομικής και Κοινωνικής Ανάπτυξης (BNDES) της Βραζιλίας και το αίτημά του Ισημερινού για διεθνή διαιτησία.
Ο πρόεδρος Κορρέα ανακοίνωσε στις 12 Δεκεμβρίου 2008 ότι η χώρα του αποφάσισε να αναστείλει την αποπληρωμή σχεδόν του 40% του διεθνούς χρέους της για τρίτη φορά σε 14 χρόνια, Ο Κορρέα επικαλέστηκε παρατυπίες κατά τη διαπραγμάτευση της αποπληρωμής.
Δημογραφία
Στον Ισημερινό ζουν κυρίως μιγάδες Αμερικανοί Ινδιάνοι και λευκοί (μεστίζο) σε ποσοστό 65%, Αμερικανοί ινδιάνικης καταγωγής σε ποσοστό 25%, ενώ οι υπόλοιποι είναι Ισπανοί και αφροαμερικανοί. Το 67% του συνολικού πληθυσμού ζει στις πόλεις, σύμφωνα με στοιχεία για το 2010.
Μεταφορές
Η οδήγηση γίνεται στα δεξιά.
Πολιτισμός
Ο πολιτισμός του Ισημερινού καθορίζεται από την πλειοψηφία των μιγάδων της χώρας, με δεδομένη την καταγωγή τους. Είναι ένα μίγμα ευρωπαϊκών και ινδιάνικων επιρροών που εμφορούνται με τα αφρικανικά στοιχεία που κληρονόμησαν από τους προγόνους τους, οι οποίοι ήταν σκλάβοι.
Εξωτερικοί σύνδεσμοι
Κατηγορία:Ένωση Νοτιοαμερικανικών Κρατών
NGC 6822
Ο NGC 6822 ή Γαλαξίας του Μπάρναρντ, (γνωστός και με τις ονομασίες του από καταλόγους ως IC 4895, PGC 63616, DDO 209, Caldwell 57) είναι ραβδωτός ακανόνιστος γαλαξίας που βρίσκεται περίπου 1,6 εκατομμύριο έτη φωτός μακριά, στον αστερισμό Τοξότη. Είναι μέλος της Τοπικής ομάδας γαλαξιών και ανακαλύφθηκε από τον Αμερικανό αστρονόμο E.E. Μπάρναρντ το 1884, με τη βοήθεια ενός μικρού διοπτρικού τηλεσκοπίου 15 διαμέτρου εκατοστών. Είναι ένας από τους κοντινότερους γαλαξίες, παρόμοιος σε δομή και σύσταση με το Μικρό Νέφος του Μαγγελάνου. Οι διαστάσεις του είναι περίπου 7000 έτη φωτός.
Ιστορία παρατηρήσεων
Ο Έντγουιν Χαμπλ έγραψε και δημοσίευσε το 1925 την ιστορικής σημασίας εργασία N.G.C. 6822, A Remote Stellar System (= «N.G.C. 6822, ένα απομακρυσμένο αστρικό σύστημα»), στην οποία δημοσιεύεται η ανακάλυψη 15 μεταβλητών αστέρων (11 εκ των οποίων ήταν κηφείδες). Ο Χαμπλ διερεύνησε επίσης την κατανομή των αστέρων του γαλαξία αυτού μέχρι φαινόμενο μέγεθος 19,4 και έδωσε φασματικά χαρακτηριστικά, λαμπρότητες και διαστάσεις για τα 5 φωτεινότερα διάχυτα νεφελώματά του (γιγάντιες περιοχές Η II), δίνοντας και έναν υπολογισμό του απόλυτου μεγέθους ολόκληρου του γαλαξία.
Η ανίχνευση των 11 κηφείδων από τον Χαμπλ υπήρξε ένα ορόσημο για την αστρονομία, καθώς χρησιμοποιώντας τη σχέση περιόδου-λαμπρότητας ο διάσημος Αμερικανός αστρονόμος υπελόγισε την απόσταση του NGC 6822 από τη Γη σε περισσότερο από 700 χιλιάδες έτη φωτός. Ο γαλαξίας αυτός έγινε έτσι το πρώτο αστρικό σύστημα στην ιστορία πέρα από τα Νέφη του Μαγγελάνου του οποίου προσδιορίσθηκε η απόσταση με κάποια ακρίβεια. (Ο Χαμπλ συνέχισε με τον Μέγα Γαλαξία της Ανδρομέδας και τον Γαλαξία του Τριγώνου). Η απόσταση των 700.000 ετών φωτός ήταν πολύ μεγαλύτερη από τις διαστάσεις του Σύμπαντος όπως τις είχε υπολογίσει ο Χάρλοου Σάπλεϋ, δηλαδή 300.000 έτη φωτός. Με αυτή την εργασία του ο Χαμπλ έκρινε οριστικά τον νικητή στη «Μεγάλη δημόσια συζήτηση» ("Great Debate") του 1920 ανάμεσα στον Χέμπερ Κέρτις και τον Σάπλεϋ για το πόσο μεγάλο ήταν το Σύμπαν και ποια ήταν η φύση των αστρικών αυτών συστημάτων.
Το 1977 ο Πωλ Χοτζ (Paul W. Hodge) ταυτοποίησε και άλλες περιοχές Η II στον NGC 6822, αυξάνοντας σε 16 τον αριθμό τους, ενώ σήμερα έχουν καταγραφεί περισσότερες από 150.
Ίγκι Αζάλια
Η Άμεθιστ Αμίλια Κέλι (αγγλικά: Amethyst Amelia Kelly, γενν. 7 Ιουνίου 1990) ευρύτερα γνωστή με το καλλιτεχνικό ψευδώνυμο Iggy Azalea είναι Αυστραλή ράπερ, τραγουδίστρια, στιχουργός και μοντέλο.
Βιογραφία
Γεννήθηκε ως Άμεθιστ Αμίλια Κέλι στο Σίδνεϊ και μεγάλωσε στο Μαλαμπίμπι. Ο πατέρας της, Μπρένταν Κέλι ζωγράφος και καλλιτέχνης κόμικ ενώ η μητέρα της, Τάνια, καθάριζε σπίτια και ξενοδοχεία. Η Αζέλια ζούσε σε ένα σπίτι που έφτιαξε ο πατέρας της από τούβλα λάσπης, περικυκλωμένο από 12 στρέμματα γης.
Σε ηλικία 16 ετών, μετακόμισε στις ΗΠΑ για να ακολουθήσει μια καριέρα στη χιπ χοπ μουσική. Κέρδισε δημόσια αναγνώριση μετά την δημοσίευση μουσικών βίντεο για τα τραγούδια της «Pu$$y» και «Two Times». Η Αζέλια υπέγραψε δισκογραφικό συμβόλαιο με την δισκογραφική εταιρεία του ράπερ T.I., Grand Hustle Records αφού κέρδισε την προσοχή από το ντεμπούτο μιξτέιπ της Ignorant Art.
Το πρώτο άλμπουμ της, The New Classic (2014), έφτασε στην κορυφή σε πολλά τσαρτ παγκοσμίως και έλαβε γενικά μικτές κριτικές. Το άλμπουμ παρήγαγε το πρώτο σινγκλ της «Work», και τα επιτυχημένα τραγούδια «Fancy» και «Black Widow». Το «Fancy» έμεινε στην κορυφή του αμερικανικού Billboard Hot 100 για 7 συνεχείς εβδομάδες, κάνοντας έτσι την Αζάλια την τέταρτη γυναίκα ράπερ στην ιστορία του τσαρτ που έφτασε το νούμερο ένα. Επιπλέον, η συνεργασία της με την Αριάνα Γκράντε, «Problem», έφτασε στο νούμερο 2 όταν το «Fancy» ήταν νούμερο ένα. Έτσι η Ίγκι Αζάλια εντάχθηκε με τους Μπιτλς ως οι μόνες μουσικές πράξεις που κατάφεραν να έχουν δύο τραγούδια στο νούμερο ένα και δύο στο Billboard Hot 100. Επίσης, η Αζάλια πέρασε το ρεκόρ της Λιλ' Κιμ ως η γυναίκα ράπερ με το μακροβιότερο νούμερο ένα single στο Billboard Hot 100. Το δεύτερο άλμπουμ της Αζέλια θα κυκλοφορήσει το 2016, με το λιντ σινγκλ «Team» να έχει προγραμματιστεί να κυκλοφορήσει στις 18 Μαρτίου.
Παραπομπές
Κατηγορία:Ράπερ Κατηγορία:Νικητές NME Awards
Κόκκινος σκορπιός (ψάρι)
thumb|300px|Σκορπίνα Ο κόκκινος σκορπιός (Scorpaena scrofa - Σκόρπαινα η σκρόφα) ή κοινώς σκορπίνα – σκόρπαινα είναι ένα τελεόστεο περκόμορφο ψάρι της οικογένειας των Σκορπαινιδών (Scorpaenidae). Εξαιτίας του χοντρού σχήματος και των πολυάριθμων ακροχορδώνων, η σκορπίνα έχει άσχημη εμφάνιση. Τα ισχυρά αγκάθια με τα οποία είναι προικισμένο το μπροστινό τμήμα του εκτεταμένου ραχιαίου πτερυγίου προκαλούν πολύ οδυνηρά κεντήματα.
Μορφολογία
Το χρώμα του ψαριού αυτού είναι κιτρινοκόκκινο ζωηρό με σκούρες διάσπαρτες κηλίδες σε όλο του το σώμα. Επίσης μπορεί να είναι κόκκινο ή καφέ. (Το χρώμα του ποικίλει και εξαρτάται από το περιβάλλον που ζει το οποίο εκτείνεται από φυκιάδες, λάσπη μέχρι και σε βραχώδεις βυθούς. Έτσι στα βράχια θα βρούμε κόκκινες σκορπίνες ενώ στα φύκια καφέ). Τέλος, στις άκρες των κοιλιακών του πτερυγίων το χρώμα γίνεται μαύρο και φέρει ένα μαύρο χαρακτηριστικό σημάδι στο ραχιαίο του πτερύγιο.
Περιβάλλον-Αναπαραγωγή
Το είδος αυτό αναπαράγεται αργά την άνοιξη ή νωρίς το καλοκαίρι. Η σκορπίνα τύπου Scorpaena scrofa βγάζει ένα βλεννώδη σβώλο όπου τοποθετεί τα αβγά της, αλλά τα υπόλοιπα μέλη της οικογενείας γεννούν πλήρως σχηματισμένα μικρά μετά από τη γονιμοποίηση που συντελείται μέσα στο σώμα της θηλυκής σκορπίνας. Αυτό καθιστά τις σκορπίνες μια από τις σπανιότερες οικογένειες ψαριών των οποίων τα μέλη αναπαράγονται με συνουσία.
Δεν υπάρχει κάποια αναφορά για το αν ανήκει στα απειλούμενα είδη.
Αλιεία
Η μικρή παράκτια αλιεία αποτελεί σημαντικό τμήμα του αλιευτικού κλάδου στην Ελλάδα και τη Μεσόγειο και χαρακτηρίζεται από πληθώρα ιδιαιτεροτήτων. (Σύμφωνα με στατιστικά στοιχεία το έτος 2005-06 σε 27 εξορμήσεις αποκλειστικά στον Πατραϊκό κόλπο για αλίευση του είδους Scorpaena scrofa αλιεύτηκαν συνολικά 9,8 κιλά).
Ψαρεύεται με δίχτυα και παραγάδια, το ξεψάρισμα και το ξαγκίστρωμά της θέλει προσοχή, λόγω των δηλητηριωδών αγκαθιών που έχει στο κεφάλι της, όπως έχει αναφερθεί και παραπάνω.
Οι εξαιρετικές δυνατότητες του στη παραλλαγή, κάνει πιθανή μια τυχαία επαφή μαζί του. Το τσίμπημα γίνεται από τα δηλητηριώδη αγκάθια του ραχιαίου πτερυγίου, όμως ιδιαίτερα επώδυνο είναι όταν το τσίμπημα γίνει από τα αγκάθια που βρίσκονται στο πάνω μέρος του κεφαλιού του, φέρνουν ένα από τα χειρότερα δηλητήρια, που προκαλεί έντονο πόνο και αναισθησία στην περιοχή που θα τρυπήσουν. Έτσι γίνεται πολύ επικίνδυνο ακόμα και για τους δύτες. Αν κάποιος τη πατήσει κατά λάθος και τρυπηθεί το αποτέλεσμα, είναι πολύ οδυνηρό, αλλά η ζωή του δεν διατρέχει κανένα κίνδυνο. Το αντίδοτο είναι η ζέστη που έχει ως αποτέλεσμα τη διάσπαση του δηλητηρίου που έχει την πρωτεΐνη ως βάση.
Παρουσιάζει εμπορική αξία. Χρησιμοποιείται σε δημόσια ενυδρεία. Στην Ελλάδα στο ενυδρείο Aquaworld στην περιοχή Χερσόνησος, της Κρήτης ένα από τα πολλά είδη ψαριών που εκτίθενται για το κοινό είναι και αυτό του κόκκινου σκορπιού.
Η σκορπίνα είναι είδος που παρά το δηλητήριο του και την άσχημη εμφάνιση του είναι πολύ αγαπητό στον τομέα της μαγειρικής και αυτό αποδεικνύεται από τη μεγάλη ποικιλία συνταγών στις οποίες περιέχεται ως κύριο «συστατικό». Αυτό συμβαίνει διότι περιέχει λίγο κρέας το οποίο είναι λευκό και λιπαρό και γι’ αυτό προτιμάται για σούπες.
Παραπομπές
<!--Σας παραθέτω ορισμένες ενδιαφέρουσες συνταγές για όσους θαρραλέους τις επιχειρήσουν: (1) Σούπα με σκορπίνα)[9], ( 2) Σκορπίνα με πράσο αυγολέμονο)[10], ( 3) Σκορπίνες κρασάτες με ζαφορά)[11], ( 4) Σκορπίνα σαγανάκι)[12], ( 5) Μπουγιαμπέσα). 1. 3. 4.	http://filiates-fishing.blogspot.com/2008/12/blog-post_4991.html[http://5.	http://www.yousouroum.gr/forum/showthread.php?t=6938 5. http://www.yousouroum.gr/forum/showthread.php?t=6938][http://6. http://www.aquaworld-crete.com/indexgr.html 6. http://www.aquaworld-crete.com/indexgr.html][http://8. http://trans.kathimerini.gr/4dcgi/_w_articles_qsite7_1_29/04/2009_277159 8. [http://9. http://www.grlove.com/ftopict-1742.html 9. http://www.grlove.com/ftopict-1742.html][http://9. http://www.grlove.com/ftopict-1742.html 9. http://www.grlove.com/ftopict-1742.html][http://10. http://trans.kathimerini.gr/4dcgi/_w_articles_qsite7_1_20/11/2008_257028 10. http://trans.kathimerini.gr/4dcgi/_w_articles_qsite7_1_20/11/2008_257028][http://11. http://www.gamosgamos.gr/cs/forums/p/5473/5493.aspx 11. http://www.gamosgamos.gr/cs/forums/p/5473/5493.aspx][http://12. http://www.toarkoudi.gr/Recipes/2008-06/Scorpionfish+ramekin/fullstory.php?id=33890 12. http://www.toarkoudi.gr/Recipes/2008-06/Scorpionfish+ramekin/fullstory.php?id=33890][http://13. http://greekcook.gr/syntages/mpougiampesa 13. http://greekcook.gr/syntages/mpougiampesa][http://14. www.fishbase.gr fishbase.gr]-->
Κατηγορία:Σκορπαινόμορφα Κατηγορία:Ψάρια ελληνικών θαλασσών Κατηγορία:Αλιεύματα
Ναυμαχία της Κοπεγχάγης (1801)
Η ιδιόμορφη Ναυμαχία της Κοπεγχάγης (στις 2 Απριλίου 1801) ήταν η τελευταία και μεγαλύτερη επιτυχία του Ναυάρχου Νέλσωνα πριν από την ακόμη πιο περίφημη Ναυμαχία του Τραφάλγκαρ. Η μεγάλη ιδιομορφία της ναυμαχίας ήταν ότι διεξάχθηκε και κερδήθηκε σε στενό χώρο για ελιγμούς χώρο και υπό τα πυρά των παράκτιων οχυρών ξηράς που προστάτευαν την όμορφη πρωτεύουσα της Δανίας.
Πολιτική κατάσταση πριν από τη Ναυμαχία
Η Μ. Βρετανία ήταν απομονωμένη στο νησί της και σε δύσκολη θέση: Αυτή η φοβερά δυσάρεστη κατάσταση είχε ως αποτέλεσμα την παραίτηση του Πρωθυπουργού της Ουίλλιαμ Πιτ και την αντικατάστασή του από τον Χένρυ Άντιγκτον. Ο νέος πρωθυπουργός κάλεσε, ως από μηχανής θεό, το σωστό άνθρωπο: τον Οράτιο Νέλσωνα και τον όρισε υποδιοικητή του Στόλου της Μάγχης με το βαθμό του αντιναυάρχου επί του τρίκροτου «San Josef», που ο ίδιος τόσο τολμηρά είχε κυριεύσει με ρεσάλτο. Αποστολή του ήταν να πλεύσει στη Βαλτική για να αποθαρρύνει τα Σκανδιναβικά κράτη και τη Ρωσία να ενώσουν τους στόλους τους με Γαλλία και Ισπανία εναντίον της Μ. Βρετανίας, αφού το άθροισμα των πολεμικών όλων αυτών των στόλων υπερτερούσε πολύ του θαλασσοκρατορικού Βασιλικού Ναυτικού.
Για την ακρίβεια, το 1801 το Βρετανικό Ναυτικό διέθετε 180 πλοία γραμμής και 213 φρεγάτες, συνολικού εκτοπίσματος 546.000 τόννων.
Η τότε συμμαχία Γαλλίας - Ισπανίας διέθετε πλοία συνολικού εκτοπίσματος 431.000 t. Τέλος το άθροισμα των στόλων της Δανίας, της Σουηδίας και της Ρωσίας είχε συνολικό εκτόπισμα 265.000 t. Δηλαδή αν ενώνοντας οι στόλοι της Γαλλίας, της Ισπανίας, της Δανίας, της Σουηδίας και της Ρωσίας θα είχαν ένα συνολικό εκτόπισμα 696.000 t, που απειλούσε να τερματίσει τη Βρετανική θαλασσοκρατορία, στην οποία στηρίζονταν η οικονομία, η ισχύς και η ίδια η ύπαρξη του Ηνωμένου Βασιλείου.